प्रातिनिधिक फोटो

चिनी पुरूष पाकिस्तानातील ख्रिश्चन मुलींशी लग्न करत असल्याची बातमी गेल्या वर्षी समोर आली आणि बातमीने सर्वत्र खळबळ माजली होती. 

पाकिस्तानी प्रशासन खडबडून जागं झालं आणि याप्रकरणी 50 जणांना अटक केली होती. मात्र, कारवाई होऊनही वर्षभरानंतर हा गैरकारभार सुरूच आहे. मात्र, बेकायदेशीर लग्नाचा हा सगळा गोरखधंदा पूर्वी जसा राजरोस चालायचा तशी परिस्थिती आता नाही. सध्या हे सगळं गुपचूप सुरू आहे. 

प्रकरण काय आहे, हे जाणून घेण्यासाठी जरा मागे जाऊया. गेल्या वर्षी म्हणजे 2019 साली एका शोध मोहिमेत मॅरेज रॅकेटचा पर्दाफाश झाला होता. चीनमधले अनेक पुरूष पाकिस्तानातील गरीब ख्रिश्चन मुलींशी लग्न करत असल्याचं कळलं होतं. श्रीमंत कुटुंबात लग्न लावण्याचं आमिष देऊन गरीब घरातल्या मुलींची फसवणूक केली जात होती. या कामी अनेक पादरी, दुभाषिक चीनी पुरुषांची मदत करायचे. 

मात्र, यातली बरीचशी लग्न फ्रॉड होती. पाकिस्तानातील पंजाब प्रातातील गरीब ख्रिश्चन मुलींना फसवून लग्नाचं आमिष दाखवून चीनमध्ये घेऊन जात आणि तिथे त्यांना वेश्यावृत्ती करायला भाग पाडलं जायचं. 

इतकंच नाही तर या मुलींचे अनेक अवयव विशेषतः गर्भाश... आणखी 4000 वर्णांसाठी लेख सुरू ठेवा:
य काढून अवयवांच्या आंतरराष्ट्रीय ब्लॅक मार्केटमध्ये विक्री व्हायची, अशी माहितीही पाकिस्तानच्या केंद्रीय तपास यंत्रणेच्या हाती आली होती. ज्या मुली वेश्यावृत्तीसाठी योग्य नाही, असं वाटायचं त्यांचे अवयव काढून ते विकले जायचे. 

बीबीसी उर्दूने नुकतीच पुन्हा एकदा या बातमीचा पाठपुरावा करण्याचा निर्णय घेतला आणि आम्ही केलेल्या तपासात आजही पाकिस्तानातली पंजाब आणि खैबर पख्तुनख्वाह प्रांतातील गरीब ख्रिश्चन मुलींना मध्यस्थांमार्फत चीनमधल्या मुलांची स्थळ येत असल्याचं आम्हाला कळलं. 

देहव्यापार करणारी एक टोळी अजूनही या भागात सक्रीय आहे. पाकिस्तानातील सीमा भागात असणाऱ्या मरदान, पेशावर आणि चारसद्दा यासारख्या शहरांमध्ये अशी लग्न लावून दिली जात आहेत. 

या लग्नांमध्ये बहुतेकवेळा एखादा पादरी, नातेवाईक किंवा कुटुंबाचा मित्र मध्यस्थाची भूमिका बजावतो. हा मध्यस्थ मुलीच्या कुटुंबीयांशी चर्चा करून लग्नाची तारीख ठरवतो. त्यानंतर या मुलींना गुप्तपणे इस्लामाबादला नेऊन तिथे छुप्या पद्धतीने लग्न लावून दिलं जातं. 

2018 पासून अशी जेवढी लग्नं झाली त्यातल्या बहुतांश सर्वच प्रकरणांमध्ये एक बाब सारखी होती आणि ती म्हणजे आपल्या मुलींची लग्नं लावून देणारी सर्व कुटुंब अत्यंत हलाखीच्या परिस्थितीत गुजराण करत होती. 

या लग्नामुळे आपल्या मुलीला आर्थिक स्वातंत्र्य मिळेल. म्हणूनच आपण आपल्या मुलीचं चीनमधल्या मुलाशी लग्न लावून दिल्याचं सर्वांचं म्हणणं होतं. पाकिस्तानातील अंतर्गत विषयांचे मंत्री एजाज शहा यांनी सांगितलं, "अशा लग्नांपैकी एक टक्का लग्न कायदेशीर असेलही. मात्र, बहुतांश प्रकरणांमध्ये शोषण करण्यासाठीच लग्न करण्यात आली आहेत."

वीटभट्टी मजूर

पाकिस्तानातील मध्य पंजाब प्रांतातील शेखीपुरा शहरातून लाहोरला जाण्यासाठीच्या रस्त्यावर शेखीपुरा शहराबाहेर गिरजा कॉलोनी नावाचा भाग आहे. या भागात अनेक ख्रिश्चन कुटुंबं राहतात. मुस्लीम आणि ख्रिश्चन लोक या भागातील मुख्य गल्लीत समोरा-समोर राहतात. गल्लीत भाज्या आणि किराणा मालाची अनेक दुकानं आहेत. 

या कॉलोनीत पंजाबमधली बहुतांश वीटभट्टी कामगार राहतात. देहव्यापार करणाऱ्या टोळीने या मजुरांपैकी अनेक कुटुंबांना तुम्ही तुमच्या मुलीचं लग्न चीनमधल्या मुलाशी लावून दिलं तर तुम्ही आज ज्या वीटभट्टीवर काम करता, उद्या त्या वीटभट्टीचे मालक व्हाल, असं सांगून फसवणूक केली होती. 

याच कॉलोनीमध्ये समीरन आपल्या कुटुंबासोबत राहते. जवळच्याच...